CELEX: 32011D0378
Language: lv
Date: 2011-06-27 00:00:00
Title: 2011/378/ES: Komisijas Īstenošanas lēmums ( 2011. gada 27. jūnijs ), ar ko groza XI pielikuma A daļu Padomes Direktīvai 2003/85/EK attiecībā uz tādu valsts laboratoriju sarakstu, kuras ir pilnvarotas rīkoties ar dzīvu mutes un nagu sērgas vīrusu (izziņots ar dokumenta numuru C(2011) 4385)  Dokuments attiecas uz EEZ

28.6.2011   
            
            
               LV
            
            
               Eiropas Savienības Oficiālais Vēstnesis
            
            
               L 168/16
            
         KOMISIJAS ĪSTENOŠANAS LĒMUMS
   (2011. gada 27. jūnijs),
   ar ko groza XI pielikuma A daļu Padomes Direktīvai 2003/85/EK attiecībā uz tādu valsts laboratoriju sarakstu, kuras ir pilnvarotas rīkoties ar dzīvu mutes un nagu sērgas vīrusu
   (izziņots ar dokumenta numuru C(2011) 4385)
   (Dokuments attiecas uz EEZ)
   (2011/378/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2003. gada 29. septembra Direktīvu 2003/85/EK par Kopienas pasākumiem mutes un nagu sērgas kontrolei, ar kuru atceļ Direktīvu 85/511/EEK un Lēmumu 89/531/EEK un Lēmumu 91/665/EEK un groza Direktīvu 92/46/EEK (1), un jo īpaši tās 67. panta 2. punktu,
   tā kā:
   
               (1)
            
            
               Direktīvā 2003/85/EK ir noteikti minimālie kontroles pasākumi, kuri jāpiemēro mutes un nagu sērgas uzliesmojuma gadījumā, un daži preventīvie pasākumi, kuru mērķis ir uzlabot kompetento iestāžu un lauku iedzīvotāju informētību par minēto sērgu un sagatavotību tai.
            
         
               (2)
            
            
               Minētie preventīvie pasākumi ietver dalībvalstu pienākumu nodrošināt to, lai ar mutes un nagu sērgas vīrusu pētniecības un diagnostikas nolūkos varētu rīkoties vienīgi pilnvarotas laboratorijas, kas minētas Direktīvas 2003/85/EK XI pielikuma A daļā.
            
         
               (3)
            
            
               Spānija ir oficiāli informējusi Komisiju, ka Centro de Investigación en Sanidad Animal (CISA), Valdeolmos, Madrid, atbilst Direktīvas 2003/85/EK 65. panta prasībām. Spānija ir pieprasījusi CISA pievienot minētās direktīvas XI pielikuma A daļā minētajam sarakstam ar tām valsts laboratorijām, kurām atļauts rīkoties ar dzīvu mutes un nagu sērgas vīrusu.
            
         
               (4)
            
            
               Tādēļ valsts laboratoriju sarakstā Direktīvas 2003/85/EK XI pielikuma A daļā ir jāaizstāj ieraksts attiecībā uz Spāniju.
            
         
               (5)
            
            
               Tāpēc attiecīgi jāgroza Direktīvas 2003/85/EK XI pielikuma A daļa.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 2003/85/EK XI pielikuma A daļā ierakstu attiecībā uz Spāniju aizstāj ar šādu ierakstu:
   
      
                  “ES
               
               
                  Spānija
               
               
                  
                              —
                           
                           
                              
                                 Laboratorio Central de Sanidad Animal, Algete, Madrid
                              
                           
                        
                              —
                           
                           
                              
                                 Centro de Investigación en Sanidad Animal (CISA), Valdeolmos, Madrid
                              
                           
                        
               
                  Spānija”
               
            
   2. pants
   Šis lēmums ir adresēts dalībvalstīm.
   
      Briselē, 2011. gada 27. jūnijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 306, 22.11.2003., 1. lpp.